"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Nagu tavaliselt toob saate teieni
misjoniühendus One Way Mission.
Pastor Esa-Pekka Mattila jätkab täna teemal
"Õnnistades teenimine on suur". See on järg eelmise nädala õpetusele.
One Way Pühapäevapidu kell 12.00, Vuorikatu 19, Helsingi
Missugust vaimset elu peaksime siis taotlema?
Piibel ütleb, et armastus ei otsi omakasu.
Roomlaste 15:1 järgi
peavad tugevad kandma jõuetute nõrkusi,
mitte elama iseenese meeleheaks.
"Igaüks meist olgu meelepärane ligimese heaks
tema ülesehitamiseks."
Kas see pole hea hoiak, mida Issandalt paluda?
Need olid tugevad sõnad.
Võime paluda erinevaid väeavaldusi või mingeid häid tundeid,
aga mis oleks, kui paluksime,
et Issand aitaks meil elada ligimese meeleheaks,
et nõder võiks saada kinnitust meie elude läbi.
Enne aga peame mõistma, et oleme üksteise liikmed,
üks Kristuses Jeesuses.
Ma ei saa eirata oma ligimest Kristuse armastuse seaduse pärast.
Kristuse armastus minus otsib teisele parimat.
Kristuse armastus on ka ohverdav armastus.
See on armastuse olemus.
Kristus ohverdas end ja seepärat kogudus ohverdab asju.
Vanad pühad kirjutasid: Ärge nimetage seda ohverdamiseks,
Issandale elamine on mu suurim rõõm.
Sedagi võib teisiti näha.
Meil võib olla rusutud olemine:
Issand, kui palju ma olen Sulle ohverdanud!
Kas näed, kui raske on olnud oma raha ja aega anda.
Kas ikka näed mu rasket ohvrit?
Või hoopis: Milline rõõm, et olen saanud Sind teenida,
Jeesus Kristus. Näeme siin erinevaid toone.
Kui Issand saab panna meisse oma Püha Vaimu,
ütleksin, et õige on see viimane varjund.
Kristus ohverdas armastuses end kogu maailma pattude eest.
Nagu Piibel ütleb, et armastus ei otsi omakasu,
ei otsinud Temagi omakasu, vähemalt mitte otseselt.
Ta tuli taeva kirkusest alla maailma pimeduse ja patu keskele.
Ta otsis seda, mis patustele kasulik.
Patu lepitamiseks oli vaja püha, veatut ja puhast Jumala ohvritalle.
Selle ohvriga kanti korraga ära meie, nõtrade vajakajäämised.
Ja kui Ta end ohverdas,
sai Ta vastukingituseks osaduse meie kõigiga,
Vastutasuks ohvri eest sai ta sooja osaduse, armastussuhte.
Aga Ta oli valmis meile vaatamata end ohverdama,
meie patususest hoolimata.
Ja Ta on ostnud meid oma vendadeks ja õdedeks.
Ta ohverdas end, kuigi ei mõelnud, mida Ta selle eest saab.
Täna käivad sajad tuhanded ja miljonid ilma Kristuseta.
Nad põlgavad Tema ohvrit ega võta seda vastu.
Seegi ei takistanud Jumalal oma Poega ohverdamast.
Kogudusena külvame Jumala Sõna, Jumala pühad külvavad Sõna,
ja paljud põlgavad seda ega võta seda vastu,
kuid armastus nõuab siiski külvamist kuni maailma otsani.
Ja kui Jumal külvab, siis Ta nagu raiskaks lausa.
Kui paljud on märganud sel suvel kaseseemnete rohkust?
Mõtlesin sellele kord tagahoovis.
Tube tuulutades tungis neid uksest sisse ja mõtlesin kord,
et see on otsekui Jumala Sõna.
Ta ei säästa oma sõnu, vaid raiskab neid.
Ta on siia maailma rohkesti oma Sõnu andnud.
Seda on kuulutatud misjonipõldudel kõikjal maailmas.
Võiks arvata, et see on raiskamine, inimesed vaid tallavad selle peal.
Kristuse armastus aga nõuab seda. Ta igatseb, et rahvas kuuleks tõde.
ja kui suur ohver nende eest on antud,
nii et igaüks võib appi hüüda Issanda nime ja saada päästetud.
Jumala armastus on väga liigutav.
Sügisel istusin värinaga koguduse töötajate sügispäevadel,
kus oli vägev õpetus, Vaimu värskendav ligiolu
ja toitev Sõna. Kuulasin kogu päeva.
Samal ajal tagus kuklas hirm haiguse ees,
mõtlesin tulevikule.
Kas oled olnud kunagi veskis, kus hingevaenlane kõike võimendab?
Pisarad voolavad ja taskurätikuid muudkui kulub.
Olin seal koos ühe vanema vennaga ja ta ei teinud muud
kui pani käe soojalt mu õlale
ja hoidis seda seal isalikult kaua aega.
Mõtlesin, et ta kannab mu koormat.
Ei tulnud endale seal pingil pähegi Roomlaste 15:1 kasutada.
Armastus, mille Issand oli tema sisimasse pannud,
töötas õigel hetkel.
Ma ilmselt ei liialda, kui ütlen, et neid häid jutlusi ma ei mäleta,
kuna mu valukoorem oli piisavalt suur,
kuid seda ma ei unusta, mida vend oma žestiga tegi.
On hea, kui üksteist märkame.
Olen talle selle žesti eest väga tänulik.
Galaatlaste 6:2 -
"Kandke üksteise koormaid, nõnda te täidate Kristuse seadust."
Alati polegi sõnu vaja
ja vahel on väiksed teod suuremad kui suured sõnad.
Kogudus on kogukond, kus Kristus tahab kuju saada.
Ta tahab kuju saada meis üksikisikutena ja kollektiivselt.
Kui koguduses on ühtsus ja armastus,
saab Kristus kirgastatud.
Ta pole sogane, udune ja vaevu nähtav,
vaid Ta kirgastab end ühtsuse ja armastuse kaudu.
Johannese 17:22 -
"Ja mina olen andnud neile selle kirkuse,
mille sina oled andnud mulle,
et nad oleksid üks, nii nagu meie oleme üks."
Johannese 13:34 ütleb Ta:
Ma annan teile uue käsu: Armastage üksteist!
Nõnda nagu mina teid olen armastanud,
armastage teiegi üksteist!
Sellest tunnevad kõik, et te olete minu jüngrid,
kui te üksteist armastate.
Jeesusel oli tohutu usk selle murdva armastuse väe suhtes,
mida Ta ristil ja ülestõusmises väljendas.
Ta võib niimoodi meie eest palvetada,
et see taevane ühtsus ja armastus muutub Kristuse Ihus konkreetseks;
et meil oleks selline ühtsus nagu Jeesusel Isaga,
ja et võiksime armastada üksteist
nagu Jeesus armastas meid.
Kas Jeesus oli ülivaimne ebarealist
või teadis Ta mida Ta palvetas?
Äkki saaksime olla Talle palvevastuseks?
Meil on kaks valikuvõimalust -
kas tõdeme, et see on võimatu ja unustame kogu asja,
ning lahterdame selle asjade sekka, mida me kunagi ei mõista,
või ütleme: Võimatu, aga Issand,
kas Sina ehk suudaksid seda teha,
ja alusta minust, Jeesus.
Igaüks võib paluda enda kohta: Alusta minust.
Issand ütleb, et armastus on valatud meie südameisse Püha Vaimu kaudu,
kes ehk antakse mõnedele.
Ei, vaid, kes on teile antud.
Räägime asjadest, mida Issand on teinud
ja mille me usus vastu võtame ning palume alandlikult,
et Issand aitaks meil konkreetselt rakendada Tema Vaimu ligiolu elus.
Nagu Jeesus ütles Nikodemusele, et peame uuesti sündima,
siis Püha Vaim on see muutev jõud, mida hädasti vajame.
Ta toob meie ellu Jumala reaalsuse.
Lihas oleme isekad, omakasu otsivad, kannatamatud,
kalgid, kibestunud, andestamatud, uhkustavad, paha meeles pidavad,
paindumatud.
Püha Vaimu kaudu tuleb meisse risti ja ülestõusmise reaalsus.
Püha Vaim kirgastab meis ja meile Kristust.
Püha Vaimu väes inimesed muutuvad.
Meiegi oleme siin selle muutva väe tunnistajad.
On tulnud midagi minust suuremat.
Varem käisin pimeduses, patuahelais
ning Issand ilmus mu ellu. Issand tegi selle teo. See oli ime.
Tuul puhus ja ma ei mõistnud, kuidas, aga see juhtus.
Ja oleme selle tunnistajad. Issand on teinud selle ime.
Meid ei huvita enam niivõrd liha.
Vaatame Kristusele ja Tema võimetele.
Püha Vaimu väel inimene muutub. Patu ori vabaneb oma ahelaist.
Sõltlane vabaneb mõnuaineist, uimasteist, ülesöömisest,
joomisest, pornograafiast.
Issand tuleb ja ilmub. Tema vägi on patu väest suurem.
Kui Püha Vaim hakkab valitsema, ei valitse enam raha ega karjäär.
Issand viib oma tahtes edasi.
Karjäärist, spordist või kunstist ei saa Jumalat.
Ma ei taha olla suur iidol, keda see maailm kummardab,
vaid tahan teenida Kristust.
Me ei pea otsima kuulsust, mainet ja austust,
kuna kõik au on Jumalal.
Jumal teeb selle muutuse meie südames oma Vaimu kaudu.
Tema on see muutev vägi.
Kui tõdeme: Issand, minus pole jumalikku agape armastust,
siis sedagi saame Issandalt.
Tema on selle meie südameisse valanud.
Pühas Vaimus võivad abikaasad üksteist armastada
ja aktsepteerida teineteist puudustest ja nõrkustest hoolimata.
Pühas Vaimus kurameerivad paarid jaksavad oodata pulmi ja pulmaööd,
enne kui seksima hakkavad,
kuna Püha Vaim on kannatlikkuse vaim.
Kannatlikkus tuleb meisse Pühas Vaimus.
Pühas Vaimus võivad abikaasad teineteisele ustavad olla,
sest Püha Vaim on ustavuse vaim.
Püha Vaim vihkab hülgamist.
Toon ühe näite erilise kannatlikkuse kohta.
See juhtus Briti saartel ca 20 aasta eest.
Üks Briti mees kohtus pakistanlannaga.
Nad armusid ja kihlusid.
Naisel paluti enne pulmi
veel Pakistanis peret külastada.
Ma ei tea nende kombeid
või kas neil on kohustuslikke rituaale.
Naine läks
ja tema suguvõsa röövis ta.
Nad panid ta koju vangi.
Möödus aeg, kas kuud või aastad,
ja inglane ei kuulnud temast midagi.
Mõne aja pärast saabus teade,
et naine on ikka elus.
Nad palvetasid. Kogudus palvetas.
Loodetavasti mäletan õigesti, et oodates möödus 8 aastat,
ja lõpuks pääses see õde Pakistanist välja.
Vanuselt oli ta jõudnud ikka,
kus lastesaamine polnud enam lihtne,
aga täna on neil mitu last. Nad said teineteise.
Väidan, et kui Jumal poleks valanud oma kannatlikkuse vaimu,
oleks see võimatu olnud.
Kindlasti poleks aidanud, kui keegi oleks käsuga pähe löönud:
Sa pead ootama!
Aga kui Jumal annab Pühas Vaimus kannatlikkust,
suudab inimene teha asju, mida loomulikult ei tehtaks.
Püha Vaim toob meisse ka rõõmu.
Piibel ütleb, et rõõm Issandas on meie tugevus.
Paulus elas keset erinevaid muresid, katsumusi ja hädasid,
aga ta kirjutab: Olge ikka rõõmsad Issandas!
Rõõmustage! Ta kirjutas seda vanglast.
Laskem rõõmul end täita!
See on sügav põhjavoolus, palju enam kui õnnetunne
või veidi naeru vms. Rõõm Issandas.
See on ka rõõm sihtmärgi pärast: tean, kuhu teel olen.
Teekonnal on mitu auku, käänakut ja probleeme,
aga rõõm on selles, kuhu ma suundun.
Kuidas on lood rahuga?
Algul räägiti siin olukorrast maailmas.
Tihti on olukord kõike muud kui rahulik.
Kui jälgime kõiki maailma ohtusid,
võime kõik paanikaataki saada ja masenduses maha vajuda.
On hea küsimus, kuidas saab meil sellisel maailmaajastul rahu olla.
Kui uudiseid vaatad, kuuled sõdadest, epideemiatest,
katastroofidest, näljahädast, ebamoraalsuse suurest kasvust,
see on täis kurjust.
Jeesus teadis seda ja ütles:
Aga minus on teil rahu.
Jeesus ei käinud silmaklappidega, teadmata, mis maailmas toimub.
Väidan, et Ta on ainus, kes teab, mis maailmas toimub.
Ta on ainus, kes näeb kõike, ja Ta ütleb meile väetitele:
Minus on teil rahu.
Rahu ei pea otsima kuskilt kloostrist,
või kõrvu ja silmi sulgema, et meil oleks rahu.
Meil on rahu Kristuses, mitte kuskil mujal.
Paulus kirjutab: Oleme Jumala kaastöölised.
Kui teenime Jumalat, teeme seda koostöös Kuningate Kuningaga.
Kas see pole võimas usaldusavaldus?
Tema kasutab meid, mõelge!
Ta usub sellesse elusse, mille Ta meisse Püha Vaimu kaudu valas
ja Ta võib usaldada meie hoolde ülesandeid.
"Kui palju aulisem on vaimu teenistus?"
Meie ülesanne ja amet on Vaimu, mitte liha amet.
Seepärast võime koristada, korraldada pühapäevakooli,
vedata helisüsteemi, olla palveteenistuses, laulda,
võtta üles korjandust, jutlustada, nõusid pesta,
süüa teha, märgata ligimest ja teha seda kõike rõõmsalt,
sest Püha Vaim on teenimise Vaim, kes on valatud koguduse keskele.
Võime vahel väsimust kogeda,
kuid Issand on lubanud uuendada meie jõudu iga päev.
Kristus tuli teenima meid, patuseid.
Sõna järgi võttis ta orja kuju. Kui madalale Ta tuli,
et meie võiksime pääseda ja leida Jumala pääste!
Kristuse sügavaim olemus on teenijaloomus.
Kui Kristus saab meis kuju, kasvab meis ka tahe teenida.
Teenija Kristus on tulnud meisse elama
ja seepärast tahame meiegi teenida,
kuna meid on vallanud Kristuse Vaim.
Me ei pea mõtlema koristamisele enam alaväärtuslikuna.
Jeesus ei pidanud väärtusetuks meist kõike pattu koristada.
Tal oli piisavalt tahet teenida,
et teha seda vapustavat puhastustööd -
Ta puhastas kogu maailma patud.
Jaksame kuulata ka ligimeste muresid,
kui mõtleme, kui palju Jeesus jaksab kuulata kõike meie peas toimuvat.
On sul olnud palvehetki,
kus korrutad juba pool tundi Issandale kõiki oma elumuresid:
siin on häda ja seal on häda, ja see ei tööta, ja see on halvasti.
Ma ei usu, et Issand ära läheks. Ta ilmselt kuulas armastuses,
ja mõtles, millal Tema rääkida saab.
"Kas minagi saaksin sõna sekka öelda?"
Kas pole tore, et meil on kasvav kogudus?
Jumal on andnud need inimesed,
meid oma armastuses Pühas Vaimus kokku liitnud.
Olen nende kuude jooksul nii palju rõõmustanud,
kuna näen enda ümber nii palju teenimisvalmidust
ja igasugust rõõmsat ohvrimeelsust.
On inimesi, kes panevad käe adra külge.
Kristus on neis kuju saanud ja inimesed on ülesandeis ustavad.
Palvetame, et see ühtsus ja omavaheline armastus
võiks meie seas veelgi edeneda,
nii et keegi ei peaks kogema meie seas üksildust,
või märkamatuks jäämist.
Palume, et Issand juhataks meid. Igaüks meist on vajalik.
Just sina võid olla puuduv lüli,
kes paneb õigel hetkel käe õe või venna seljale.
Teame, et Taevas rõõmustab siis, sest Taevas näeb.
Loodan, et võime kõik ühineda Pauluse sõnadega:
"Et ihus ei oleks lõhestumist,
vaid et liikmed üksmeelselt muretseksid üksteise eest."
Õndsad on inimesed
kes su kojas elavad
Sind ülistavad nad
Sind ülistavad nad, Issand
Kui nad käivad pisarate orus
saab sellest allikate maa
Su vihm katab maa õnnistustega
Nad käivad jõust jõusse
Neid nähakse Jumala ees
Neid näeb Jumala ees
Õndsad on inimesed
kes Sinus jõu leiavad
Nad Sulle loodavad
Nad Sulle loodavad, Issand
Kui nad käivad pisarate orus
saab sellest allikate maa
Su vihm katab maa õnnistustega
Nad käivad jõust jõusse
Kui nad käivad pisarate orus
saab sellest allikate maa
Su vihm katab maa õnnistustega
Nad käivad jõust jõusse
Neid nähakse Jumala ees
Neid võib näha Jumala ees
See on tänaseks kõik.
Aitäh vaatamast! Loodetavasti kohtume nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri